  Виталий Пронин Котькуд скаллы 3 сюрс манет висъяськоз.Гурт удысъя но сиён-юонъя министерство ивортэмъя, шаерысьтымы ог 185 сюрс гуртоос асьсэлэсь хозяйствозэс возё.Гидазы 2-5 скал вордӥсьёслы юрттэт чакламын. Котькуд скаллы 3 сюрс манет висъяськоз. Скалъёс 5-лэсь тросгес ке но, 5-ез понна гинэ тырозы. Бюджетын юрттэтлы 26 миллион манет чакламын. Министерство ивортэмъя, 2-5 йыр пудо вордӥсьёс ог 3 сюрс кузя лыдъясько. Азьвыл аръёсы лыдзы уногес вал.Нялтас вераса, берло дыре гуртоос ичигес скал вордыны ӧдъязы. Туэ ар кутсконысен гинэ 242 йырлы пудозэс кулэстӥзы. Нош 2013-тӥ арысен 9 сюрс 851 сюро вандэмын. Али гуртоослэн гидъёсазы 2 сюрс 546 сюро улэ.Ӵапак пудо йырез возисьёслэсь мылкыдзэс ӝутон вылысь ик кун ласянь юрттэт чакламын. Сое басьтон понна 20-тӥ ноябрёзь вазиськоно ёрос администрациосысь гурт удысъя управлениосы. Сьӧре кутоно скал вордэмды сярысь справка - тазэ сётозы гурт поселениын.Елена Сараматова Туспуктӥз А. Горбунов    Теги: коньдон пудовордон  